Συζήτηση:Αγίου Μελετίου (συνοικία)

message: Το λήμμα μπορεί να επαληθευτεί; Πιστεύω αποτελεί πρωτότυπη έρευνα, καθώς πουθενά στο ίντερνετ δεν αναφέρεται η περιοχή με αυτό το όνομα, αλλά χαρακτηρίζεται ως Άγιος Παντελεήμονας ή Άγιος Νικόλαος. Trikos συζήτηση 21:12, 30 Νοεμβρίου 2017 (UTC)
Δεν διαθέτει πηγές, αλλά η οδός Αγίου Μελετίου, που ξεκινά από τον ομώνυμο ναό και φθάνει ως την οδό Κυψέλης είναι πιθανό να δώσει το όνομά της στη γειτονιά που αναφέρει το λήμμα (παρεμπιπτόντως, μεγάλωσα και έζησα 20 σχεδόν χρόνια στην οδό Ιθάκης). Τώρα από τεκμηρίωση είναι σαφέστατο ότι πάσχει, δεν έχει ούτε μία πηγή. --Ttzavarasσυζήτηση 21:32, 30 Νοεμβρίου 2017 (UTC)
replies: text: Επειδή τυγχάνει να γνωρίζω πολύ καλά την περιοχή, δεν έχει αναφερθεί ποτέ με το συγκεκριμένο όνομα. Ότι υπάρχει περίπτωση να έχει ονομαστεί έτσι λόγω της διασταύρωσης Αγίου Μελετίου και Αχαρνών είναι πιθανό, παρ' όλα αυτά δεν υπάρχει καμία πηγή που να το αποδεικνύει (ακόμα και σε διάφορες υπηρεσίες ως Αγ. Παντελεήμονας ονομάζεται). Trikos συζήτηση 21:42, 30 Νοεμβρίου 2017 (UTC)
replies: text: :Δεν έχει αναφερθεί ποτέ με το συγκεκριμένο όνομα στη σημερινή εποχή... Ωστόσο στα τέλη της δεκαετίας του '50 και στις αρχές του '60 (ανεπίσημα) έτσι ονομαζόταν. Επίσης να σου θυμίσω ότι η Αγ. Μελετίου διασταυρώνεται και με τη Γ΄ Σεπτεμβρίου και με την Πατησίων. Εξακολουθώ, ωστόσο, να μη βλέπω καμία σχετική τεκμηρίωση κι αυτό αποτελεί πρόβλημα. --Ttzavarasσυζήτηση 22:13, 30 Νοεμβρίου 2017 (UTC)
replies: text: ::Νομίζω ότι, λόγω των ορίων της περιοχής, η διασταύρωση με την Αχαρνών είναι το σημείο αναφοράς (το κέντρο του "τετραγώνου" που σχηματίζεται). Βέβαια δεν έχει και τόσο σημασία, συμφωνώ στο ότι δεν υπάρχει κάποια πηγή (ή αν υπάρχει, (υποθέτω) θα είναι σε κάποιο βιβλίο της εποχής που ανέφερες). Προσωπικά αμφιβάλλω και κατά πόσο συνορεύει με τις συνοικίες της Πλ. Βάθης και του Πολυτεχνείου, αλλά επειδή δεν μπορώ να το τεκμηριώσω, δεν μπορώ και να το αλλάξω. Νομίζω το καλύτερο είναι να παραμείνει μόνο η σήμανση για έλλειψη πηγών πλέον. Trikos συζήτηση 22:20, 30 Νοεμβρίου 2017 (UTC)
Η "Αγίου Μελετίου" είναι "γειτονιά", από την οπτική  της οικιστικής διάρθρωσης και της επακόλουθης κατονομής αρμοδιοτήτων, στο Γενικό Πολεοδομικό Σχέδιο του Δ. Αθηναίων (ΦΕΚ Δ΄ 80/04.02.1988, σ. 1014). Είναι ενταγμένος στην (ευρύτερη) συνοικία των Σεπολίων, που περιλαμβάνει τα Σεπόλια, το Λόφο Σκουζέ και την Αγ. Μελετίου. Αυτά είναι συμβατικά, δείχνουν όμως ότι θα μπορούσε να θεωρηθεί και συνοικία, διότι οι ορισμοί στο Σχέδιο είναι ευρύτεροι των γνωστών, κλασικών συνοικιών που συχνά υποβιβάζονται σε γειτονιές. Τα ίδια τα Σεπόλια ως συνοικία έχουν οριστεί πέραν της "γειτονιάς" (=η κλασική συνοικία) Σεπόλια, ο Λόφος είναι κλασική συνοικία, αλλού τα Κάτω Πατήσια, που είναι βέβαια συνοικία, γίνονται γειτονιά της (νέας μάλλον) συνοικίας "Νιρβάνα" κ.ο.κ. Σίγουρα η Αγ. μελετίου έχει αυτοτέλεια, έστω ως γειτονιά, διότι δεν είναι ούτε Πλ. Αμερικής, ούτε Αγ. Παντελεήμονας, ούτε Αττική, ούτε Αγ. Νικόλαος. Το κάτω μέρος της περιοχής πρέπει να πιάνει λίγο Θυμαράκια και (τα κανονικά, κλασικά) Σεπόλια. Θέλει όμως ψάξιμο.  Το βάζω στα υπόψιν, αλλά δεν ξέρω πότε θα το δω γιατί πρόσφατα μπούχτησα με το Παγκράτι. Το λήμμα πρέπει να είναι γενικά σωστό ως προς τα όρια, αλλά φυσικά δε συνορεύει με Πολυτεχνείο και Πλ. Βάθη, είναι πρακτικά αδύνατο αφού μεσολαβούν η Βικτώρια, ο Αγ. Παντελεήμονας και η Αττική. ——Nur noch ein Gott kann uns retten! aka Chalk19 (συζήτηση) 22:31, 30 Νοεμβρίου 2017 (UTC)

text: Πολύ σωστή και χρήσιμη η παρέμβασή σου Chalk19! Νομίζω όποια αμφιβολία περί επαληθευσημότητας της συνοικίας έχει φύγει. Διάβασα το ΦΕΚ και παρατήρησα ότι υπάγεται και στην Πλ. Αμερικής (μαζί με Αγ. Νικόλαο, Πλ. Αμερικής, Αγ. Τριάδα και Καλιγά (εκτός αν κατάλαβα λάθος)). Trikos συζήτηση 22:46, 30 Νοεμβρίου 2017 (UTC)
replies: text: : Γενικά, όπως είπα, τα ΦΕΚ με τα πολεοδομικά-διοικητικά θέλουν προσεκτική χρήση σε αυτά τα θέματα, ιδίως των ορίων. Είναι περισσότερο σχετικά με αρμοδιότητες και δεν λαμβάνουν υπόψιν ή σε βάθος τα ιστορικά και κοινωνικά-χωροταξικά δεδομένα των περιοχών. Είναι όμως μια βάση, αρκεί, όπως έγινε πρόσφατα στην περίπτωση του Παγκρατίου, να μην οδηγούν σε παραλογισμούς του τύπου "Το Προεδρικό Μέγαρο και ο Εθνικός Κήπος είναι στο Παγκράτι" (!), επειδή η οικιστική αρμοδιότητα μιας άνω της Πλατείας Συντάγματος περιοχής συνδέεται υπηρεσιακά με το Παγκράτι. ——Chalk19 (συζήτηση) 22:54, 30 Νοεμβρίου 2017 (UTC)
thread_title:  Επαληθευσιμότητα λήμματος 

message: Γιατί τόσα bold στο άρθρο? Αναφορά:  2A02:587:3A13:7200:ACA4:702A:8B49:C552 22:40, 30 Νοεμβρίου 2017 (UTC)
*Σωστά. Αφαιρέθηκαν. Ευχαριστούμε για την επισήμανση. Θα μπορούσατε να το κάνετε και μόνος/η, δεν απογορεύεται. Στο μέλλον όποτε εντοπίσετε προβλήματα, μη διστάσετε να προχωρήσετε! ——Chalk19 (συζήτηση) 22:46, 30 Νοεμβρίου 2017 (UTC)
thread_title:  Σχόλιο 1-12-2017